ร้านชื่อไทย ๆ แต่ว่าเป็นอาหารสไตล์อาหารจีนนะคะ .... บรรยากาศร้านไม่ได้หวือหวา แต่ถ้าไม่ร้อนแล้วนั่ง outdoor ได้ ก็จะได้เห็นวิวแม่น้ำเจ้าพระยา เพราะว่าร้านนี้เข้าซอยไป จะอยู่ติดกับแม่น้ำเลย 


ขายบรรยากาศอาจจะไม่ผ่าน แต่ว่าอาหารนี่ผ่านจริง 

เมนูเด่นคงหนีไม่พ้น "หมูกรอบ" เพราะว่าย่างมาแบบยังมีเนื้อติดมาด้วย แล้วหนังนี่กรอบจริง ไม่ได้มาเป็นหมูสามชั้นทอดแบบร้านข้าวหมูแดงนะคะ (ขนาดคนไม่ชอบกินหมูกรอบอย่างเรา ยังชอบเลยอ่ะ) ทานกับซีอิ๊วดำซะหน่อย แต่ว่าถ้าเป็นไปได้ ไปเร็วหน่อย หรือว่าโทรจองไว้ก่อนก็จะดี เพราะทุกโต๊ะต้องสั่ง บางวันไปไม่ทันอดกินแล้วจะเสียดาย 


อีกแมนูแนะนำที่อยากให้ลอง (แต่เสียดายไม่เคยถ่ายรูปมา) คือ "กุ้งอบเกลือ" เป็นกุ้งขนาดไม่ใหญ๋มากที่สามารถกินได้ทั้งเปลือก ทอดมากรอบ ๆ จิ้มกับน้ำจิ้มของทางร้าน ที่มาแบบหวาน ๆ เปร้ยว ๆ หน่อย แต่ว่าไม่เผ็ดนะคะ 


ราคาก็ถือว่าเหมือนร้านอาหารจีนทั่วๆไป ไม่ได้แพงจนน่าตกใจ ถืว่ารับได้ 

ถ้าใครได้ผ่านไปทางพระราม 3 ก็แนะนำค่ะ .... เป็นอีกหนึ่งร้านที่สามารถไปซ้ำได้ เพราะติดใจรสชาติอาหาร